Az a jó abban, hogy többen is rendelünk zöldségkosarat az ismerőseim közül, mert rendszeres programmá kezd válni, hogy megvitatjuk, hogy ki mit mire fog használni. Így aztán amikor arról panaszkodtam legutóbb Lillának, hogy már a fülemen jön ki a körte, javasolta, hogy csapjam hozzá a zellert is a kosárból és készítsek levest, ennek az almás zellerlevesnek a mintájára. Én nem szeretem alapvetően a zellert, de ez a leves, na ez király. Főleg a kéksajtos melegszendviccsel.